Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, bultzatu den liburutegi publikoetan irakurketa errazeko materialak eta bestelako material egokituak eta eskuragarriak eskuratzea.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, bultzatu al da liburutegi publikoetan irakurketa errazeko materialak eta bestelako material egokituak eta eskuragarriak (braillea, audioliburuak, etab.) eskuratzea?

2.- Nola eta noiz?

3.- Irakurketa errazeko materialei eta bestelako material egokitu eta eskuragarriei dagokienez, 2015etik, zenbat ale-kopuru zegoen Nafarroako liburutegi publikoetan? Xehatu datuak urteka eta material motaren arabera.

Iruñean, 2022ko abenduaren 13an

Foru parlamentaria: Jorge Esparza Garrido